BR320D10, BERISE BR320D10 LCD-paneelverspreider | LCDs-Display.com
LCDs-Display.com is 'n spesialiteitsverskaffer van BERISE BR320D10.
BERISE BR320D10 is nuut & oorspronklike voorraad beskikbaar by LCDs-Display.com, dieselfde dag gestuur met gratis gestuur koste.
Vir die BERISE BR320D10-pdf datasheet of gedetailleerde spesifikasies van die BERISE BR320D10 of ander BERISE LCDs, asseblief e-pos ons, sal ons gelukkig wees om een ​​te voorsien.
Versoek 'n kwotasie van BERISE BR320D10 verspreider by LCDs-Display.com. E-pos ons: info@LCDs-Display.com
Verwante model vir "BR320D10"
BR320D15 123 31.5 LCM 1366×768 1500 1100:1 16.7M WLED LVDS
T315HW07 VC 1 31.5 LCM 1920×1080 360 3500:1 16.7M WLED LVDS
Verwante sleutelwoorde vir "BR320D10" Goosen kom oplaas met sak patats vorendag - LionsWorld Forum
Points: 24703 Post Options
Quote Reply Topic: Goosen kom oplaas met sak patats vorendag
Posted: 09-Jul-2018 at 4:56pm
Johan Goosen, voormalige veelsydige agterspeler van die Springbokke, het in die Franse media erken die manier hoe hy by sy Franse klub Racing 92 gedros het was “ ’n fout”.
Goosen het op omstrede wyse dié rugbyspan aan die einde van 2016 verlaat, al het hy kort vantevore ’n kontrak-verleniging onderteken wat hom nagenoeg €500 000 (sowat R7,8 miljoen) per jaar in die sak sou bring.
Goosen het destyds sy “uittrede” uit die spel aangekondig en het ’n betrekking as kommersiële bestuurder op ’n perdeplaas aanvaar.
Daar is destyds bespiegel dat Goosen “uittree” bloot sodat sy kontrak by Racing nietig verklaar kan word en hy dan ’n kontrak met ’n nuwe klub kan sluit.
In sy onderhoud met die Franse koerant Midi Olympique maak Goosen melding daarvan dat hy finansieel gesukkel het ná sy uittrede en dat sy pa hom “gehelp” het.
Goosen het vroeër vanjaar vir ’n opskudding gesorg toe hy aangekondig het dat hy tot die spel sal terugkeer en ’n kontrak met Montpellier in Frankryk gesluit het.
Volgens dié gewese Cheetah, wat ook tydens sy uittrede by ’n jagongeluk betrokke was, was die leefstyl in Parys die grootste rede vir sy uittrede.
“Ek het dit nie geniet in Parys nie. Ek is ’n Suid-Afrikaner en ek het ruimte nodig. In Parys se voorstede is die geboue so naby aan mekaar dat dit gevoel het asof ek versmoor,” vertel Goosen in die onderhoud.
“Ek het ongemaklik gevoel. Dit was asof ek in ’n boks geleef het. Die ergste was dat my jong seun ook baie ongelukkig was.
“Omdat ek so ongelukkig was kon ek nie nog vyf jaar daar bly nie ... Geld het niks daarmee te doen nie. Ek wou ’n ander lewe gehad het. Die son, oop ruimtes en die natuur. Ek sal dít alles by Montpellier (sy nuwe klub) hê.”
Volgens Goosen, wat die Springbokke in 13 toetse verteenwoordig het, het hy gesukkel om by ’n normale werkroetine in te skakel toe hy in Suid-Afrika was.
“Ek het regtig gewerk. Al die boere in die omgewing kan daarvan getuig. Ek was vier dae van die week op die pad van Bloemfontein tot in Kimberley,” het Goosen gesê.
“Ek het aanvanklik gesukkel om aan te pas. Toe ek ’n rugbyspeler was, het ek vryheid gehad en ek moes aan niemand rapporteer nie. In my nuwe betrekking moes ek elke dag aan ’n baas rapporteer. Ons het moeilik geleef op my enkel-salaris, maar gelukkig het ek my ouers se plaas, waarop ek elke naweek gewerk het, gehad. My pa het my ook ’n bietjie gehelp.”
Goosen is ook spyt oor hoe hy sy “uittrede” uit rugby benader het.
Ek weet almal dink ek is ’n skurk wat nie hierdie tweede kans verdien nie, maar ek hoop dat ek eendag vergifnis sal kry en dat my rugby by Montpellier mense gelukkig sal maak.
“Dit was malligheid. Ek het ’n fout gemaak, maar dis hoe die lewe werk. Ek het die laaste twee jaar ook baie volwasse geraak en my kop skoongemaak. My lyf het ook tyd gehad om te herstel.
“Ek het deur moeilike tye gegaan en ek was baie hartseer. Ek het baie keer gewonder of ek nie moet teruggaan Racing toe nie, maar is oortuig dat dit my nie goed sal doen nie. My advies vir enige speler in my posisie is om dit nie te doen nie. Die prys wat ’n mens betaal is te duur.”
Goosen het ook ontken dat Mohed Altrad, die miljardêr-eienaar van Montpellier, hom in hierdie tyd finansieel bygestaan het.
“Hy kon nie, selfs al wou hy. Eerstens het ek hom nie geken nie en dan is my bankrekeninge ook deur Franse balju’s nagegaan.”
Hy staal homself vir ’n vyandige ontvangs wanneer hy vir sy nuwe klub teen Racing te staan kom.
“Hulle gaan vir my fluit en my uitjou en beledig, maar ek gee nie om nie. Ek is voorbereid daarop. Ek weet almal dink ek is ’n skurk wat nie hierdie tweede kans verdien nie, maar ek hoop dat ek eendag vergifnis sal kry en dat my rugby by Montpellier mense gelukkig sal maak.”
* Goosen het vroeër vanjaar ’n paar keer vir die Cheetahs uitgedraf om weer sy rugbyfiksheid op te skerp.
Quote Reply Posted: 10-Jul-2018 at 7:11am
“Ek het ongemaklik gevoel. Dit was asof ek in ’n boks geleef het. "
n Boks binne in `n boks.
Ek verstaan nie die man nie. Hy het groot kontrak gehad en het lank euros verdien maar noem hoe swaer dit was na aftrede en hoe hulle sukkel op enkel salaris. Dink hy het lekker geleef en al sy geld geblaas.
Quote Reply Posted: 10-Jul-2018 at 7:30am
Ja AK, ek sal ook graag wil weet wat het van al sy Euro's geword wat hy oor soveel jaar verdien het (7.8 milj per jaar). Die is net n stront storie sodat mense hom nou moet jammer kry en vergewe vir die gemors wat hy gemaak het. Hy is regtig n boks..
Quote Reply Posted: 10-Jul-2018 at 7:35am
Miskien is dit dalk omdat hy 'n skurk is, wat nie die tweede kans verdien nie...